Umiddelbart lignede det et kreativt værksted, sådan som der blev tegnet, malet og gjort ved, men der var en dybere mening med kunsten i Nordkraft i dag. Her løb der nemlig en hel lille kunstfestival af stablen, Gendersaurus, hvor børnene med deres motiver og kreativitet kunne være med til at nedbryde kønsbarrierer og tage stilling til, hvad det tøj, vi har på, egentlig betyder for os. Motiverne på de T-shirts, børnene selv var med til at lave, tog udgangspunkt i børnene selv og deres liv. Og derfor var der ikke overraskende en stor slikskål at finde blandt tegningerne.

Referat:
T-shirt-motiver i børnehøjde og en anderledes kønsdebat - det var, hvad man kunne være med til i Nordkraft i dag.